***Проект***

 **Образец № 7б**

 **ДОГОВОР**

№ .........................

Днес, ..........…/………… г. в гр. София между:

 **“ХОЛДИНГ БЪЛГАРСКИ ДЪРЖАВНИ ЖЕЛЕЗНИЦИ” ЕАД /“ХОЛДИНГ БДЖ“ ЕАД/**, със седалище и адрес на управление: гр. София 1080, община Столична, район “Средец”, ул. “Иван Вазов” № 3, ЕИК № 130822878, ИН по ДДС № BG 130822878, представлявано от ……….. – Изпълнителен директор, наричано по-долу за краткост “ВЪЗЛОЖИТЕЛ”

и

.........................................., със седалище и адрес на управление: ................................., ЕИК № ................................, ИН по ДДС № BG ................................, представлявано от – ......................................-…………………., наричано по-долу за краткост „ИЗПЪЛНИТЕЛ”,

 на основание решение на Съвета на директорите на „Холдинг БДЖ“ ЕАД, по т…… от Протокол №…../…….. , се сключи настоящия договор за следното:

**I. ПРЕДМЕТ НА ДОГОВОРА**

**1.1.** Възложителят възлага, а Изпълнителят приема да извършва доставкa на хранителни продукти и напитки по обособена позиция № ……. , в съответствие с Техническа спецификация – Приложение № 1 и Предложение на изпълнителя – Приложение № 3, неразделна част от настоящия договор.

**1.2.** Прогнозните количества, единичните цени, вида на хранителните продукти и напитките, наричани по-нататък „стоката“ или „стоките“, са описани в Ценовото предложение на Изпълнителя – Приложение № 2, неразделна част от договора.

**1.3.** Изпълнителят доставя стоката франко склада на обекта на Възложителя - **ПВЦ Железничар, гр. Варна, к.к. Чайка 1 – спирка „Журналист“.**

**1.4.** Доставките на стоките се извършват в срок до …. ч. след направена заявка по електронен път от упълномощени лица на Възложителя, като същата съдържа подробно описание на заявените стоки и техните количества.

**1.5.** Количествата на стоките, посочени в Ценовото предложение – Приложение № 2 към договора, са прогнозни, за периода от 01.06.2017г. до 15.10.2017г. вкл., като Възложителят, чрез упълномощени свои представители от обекта, има право да ги намалява, съобразно реалните му потребности.

**II. КАЧЕСТВО**

**2.1.** Изпълнителят гарантира качество на стоките, отговарящо на изискванията на Техническа спецификация – Приложение №1 към договора.

**2.2.** Изпълнителят се задължава към всяка доставка да прилага сертификат, който да съдържа най-малко: наименование на стоката, наименование на производителя, дата на производство, срок на годност и начин на съхранение.

**2.3.** Изпълнителят се задължава да доставя стоки със здрава опаковка, с етикет на български език, съдържащ информация, съгласно изискванията на Наредба за изискванията за етикетирането и представянето на храните.

**2.4.** Възложителят има право във всеки момент от изпълнението на договора да извършва проверка относно качеството на стоките, като с тези си действия не пречи на оперативната дейност на Изпълнителя.

**III. ЦЕНИ, ЦЕНООБРАЗУВАНЕ И НАЧИН НА ПЛАЩАНЕ**

**3.1**. Доставната цена, включва всички разходи по доставката франко обекта на доставка, като при фактурирането се начислява дължимият ДДС.

**3.2.** Доставната цена се определя като се спазва предложения в Ценовото предложение-Приложение № 2 към договора, процент отстъпка от единичната осреднена цена на едро на стоки – първо качество за област Варна, посочени в бюлетина на „Система за агропазарна информация“ ЕООД /САПИ/. Предложеният процент отстъпка се запазва спрямо действащите цени в периодичните бюлетини на САПИ през целия период на договора.

**3.3.** Единичните цени, на които ще се доставят стоките през първото тримесечие от влизане в сила на договора, са по посочени от Възложителя в Ценовото предложение – Приложение № 2 към договора, единични базови цени на стоките от Бюлетина на САПИ, актуален към датата на влизане в сила на договора.

**3.4.** Доставната единична цена на стоките се актуализира след изтичане на първото тримесечие от влизане в сила на договора.

**3.5.** Изпълнителят се задължава, при изтичане на първото тримесечие от влизане на договора в сила, да предостави на Възложителя за своя сметка бюлетина на САПИ, за осреднени цени на едро на стоки-първо качество за област Варна, актуален към последно число на месеца предхождащ месеца на актуализация, и актуална справка за новите цени на доставяните стоки, два работни дни преди сроковете за актуализация.

**3.6.** В срок от два работни дни от получаване на документите по чл.3.5. Възложителят, чрез упълномощени свои представители извършва проверка на новите доставни цени. В случай на грешки при изчисляването незабавно уведомява Изпълнителя по телефон и e-mail, за констатираните грешки, който в срок до един работен ден представя нова коригирана справка.

**3.7.** Актуализираните цени влизат в сила след изтичането на сроковете по чл.3.6.

**3.8.** На заплащане подлежат само реално доставените през съответния месец стоки, доказано с представяне на документите по чл. 3.10.

**3.9.** Плащането се извършва по банков път, в лева, до 30 /тридесет/ дни след приключването на съответния месец, в който са извършени доставките.

**3.10.** Необходими документи за извършване на плащане:

- приемо-предавателни протоколи по чл.4.2 от договора, за съответния месец, в който са извършени доставките.

- сертификат за качество по чл.2.2. от договора.

- оригинал на данъчна фактура, с титуляр - Поделение за почивна дейност – БДЖ ЕАД, БУЛСТАТ 1308228780478, ид.№ по ДДС BG130822878, с адрес: гр. София, Столична община, район Сердика, бул. „Княгиня Мария Луиза“ № 114А.

**3.11.** Необходимите документи за извършване на плащането се представят на адрес: гр. София, Столична община, район Сердика, бул. „Княгиня Мария Луиза“ № 114А.

**3.12.** Всички плащания се извършват по сметка на Изпълнителя:

при Банка ………………, клон …………….., BIC ……………, IBAN ………………………

**IV. ПРЕДАВАНЕ И ПОЛУЧАВАНЕ НА ДОСТАВЯНИТЕ СТОКИ**

**4.1.** Предаването и приемането на доставяните стоки, се извършва в обекта на Възложителя, посочен в чл.1.3. от договора.

**4.2.** При предаването на стоките, определените от страните представители подписват приемо-предавателен протокол, в който се описва вида на стоката, количество, мерна единица, дата и час на предаване. Констатациите в него обвързват страните относно факта на предаването и отсъствието на налични видими недостатъци на стоката. Рискът от погиването и повреждането на стоките преминава върху Възложителя от момента на подписване на приемо-предавателния протокол.

**4.3.** Възложителят има право да откаже да приеме доставяните стоки, изцяло или частично, ако не съответстват по количество или качество, същите са с остатъчен срок на годност към датата на доставката по-малко от 75% от срока на годност, указан върху опаковката, стоката е подменена или не е опакована в съответствие с договореното.

**4.4**. Относно дефекти, установени при разпечатване на опаковките, преди ползване, Изпълнителят се уведомява с рекламационно писмо за датата, на която е констатиран недостатъка и за вида на същия.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Възложителят е длъжен:

**5.1.** Да приеме в рамките на срока по чл. 6.10 от договора, доставената стока в обекта за доставка.

**5.2.** Да заплати на Изпълнителя цената на доставените количества стоки, съгласно Раздел III от договора.

**5.3.** Да оказва на Изпълнителя необходимото съдействие за изпълнение на договора.

**5.4.** Да подписва чрез свои упълномощени представители приемо-предавателните протоколи за доставяните стоки.

**5.5.** Дазаявява необходимите за доставка стоки, чрез упълномощени лица, по електронен път, като заявката следва да съдържа подробно описание на заявените стоки и техните количества.

**5.6**. Да освободи гаранцията за изпълнение на договора след изтичане на един месец от прекратяването му, при условие, че Изпълнителят е изпълнил задълженията си по договора.

Възложителят има право:

**5.7.** Да иска от Изпълнителя да изпълни доставката съгласно договорените условия.

**5.8.** Когато Изпълнителят се е отклонил от изискванията за доставка по договора, има право да откаже приемането на част или цялото количество, както и да откаже да заплати съответната цена, докато Изпълнителят не изпълни своите задължения по договора.

**5.9** Във всеки момент от действието на договора Възложителят има право да извърши проверка относно безопасността на доставяните стоки и стадия на изпълнение на доставката, без да пречи на оперативната дейност на Изпълнителя.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Изпълнителят се задължава:

**6.1.** Да доставя на Възложителя на свой риск стоки по обособена позиция №…. , срещу съответната цена.

**6.2.** Да доставя на Възложителя само безопасни, годни за консумация и неувреждащи здравето на хората храни по смисъла на чл.20 от Закона за храните. Изпълнителят, ако открие, че стоката не е безопасна за консумация е длъжен:

- да изтегли от склада на съответния обект стоките, представляващи заплаха за живота и здравето на потребителите, като незабавно информира Възложителя за всички рискове, свързани с употребата на продуктите.

- незабавно да предприеме действия за заместване на продуктите с други годни за употреба в срок от 24 часа, при спазване на изискването за извършване на съответните лабораторни контроли и анализи.

**6.3.** Да доставя стоки при спазване на изискванията на Техническата спецификация – Приложение № 1 и Предложението на изпълнителя – Приложение № 3 към договора.

**6.4.** Да доставя стоките с етикети на български език, съгласно изискванията на Наредбата за изискванията за етикетирането и представянето на храните.

**6.5.** Да доставя стоката в здрава опаковка, подходяща за ръчна и механизирана товарно-разтоварна дейност.

**6.6.** Да доставя стоките при строго спазване на санитарно-хигиенните изисквания за доставка и транспорт на хранителни продукти. Храните, изискващи специално съхранение да се доставят със специализиран транспорт.

**6.7.** Да съхранява стоките при подходящи условия до предаването им на Възложителя.

**6.8.** Да доставя стоки, с остатъчен срок на годност към датата на доставката, не по-малък от 75 % от срока на годност, указан върху опаковката.

**6.9.** Да осигури за своя сметка транспорт на стоката до обекта на доставката.

**6.10.** Да достави и предаде стоките до …..ч. от момента на направена от Възложителя заявка по електронен път.

**6.11.** Да замени за своя сметка стоката с нова, при извършена рекламация от страна на Възложителя.

**6.12.** Да извършва доставките с транспортни средства, посочени в Списък-описание на превозните средства за извършване на доставки – Приложение № 4 към договора. Когато са налице обективни причини за използване на друго превозно средство, непосочено в списъка, Изпълнителят се задължава да представи на Възложителя Удостоверение за регистрация на новопредложеното превозно средство.

**6.13.** При доставка на стоката да предоставя сертификат за същата по чл.2.2. от договора.

**6.14.** При доставка, стоката да се придружава от лице, упълномощено да се подписва от името на Изпълнителя на приемо-предавателния протокол по чл.4.2. от договора.

**6.15.** За собствена сметка да получава и извозва от обекта на Възложителя амбалажа от доставената стока.

**6.16.** Да предостави за своя сметка и в срок документите по чл. 3.5. от договора.

Изпълнителят има право:

**6.17.** Да получи дължимото възнаграждение по определения в Раздел III от договора начин и размер.

**VII. ГАРАНЦИИ**

**7.1.** „Гаранция за изпълнение на договора” означава парична сума /депозит/, внесена по банкова сметка на ВЪЗЛОЖИТЕЛЯ, с титуляр Поделение за почивна дейност - БДЖ ЕАД, в банка „Юробанк България“ АД, гр. София, **IBAN BG77BPBI 79241064295804, BIC BPBIBGSF** с която изпълнителят обезпечава изпълнението на задълженията си по този договор.

**7.2.** Гаранцията за изпълнение на договора е в размер на .............. лв., което представлява 5% от стойността на договора без ДДС към датата на сключването му, със срок на валидност един месец, след прекратяване на договора.

**7.3.** Възложителят има право да усвои изцяло или част от гаранцията за изпълнение на договора при неизпълнение или лошо изпълнение на задължения по договора от страна на Изпълнителя.

**7.4.** При едностранно прекратяване (разваляне) на договора от Възложителя, поради виновно неизпълнение на задължения на Изпълнителя по договора, сумата от гаранцията за изпълнение на договора се усвоява изцяло като обезщетение за прекратяване на договора.

**7.5.** Възложителят има право да усвои такава част от гаранцията, която покрива отговорността на Изпълнителя за неизпълнението, включително размера на начислените неустойки и обезщетения.

**7.6.** Усвояването на гаранцията за изпълнение на договора не освобождава Изпълнителя от предвидените в настоящия договор отговорности и неустойки, ако същите са в по-голям размер.

**VIII. РЕКЛАМАЦИИ**

**8.1.** Рекламации за видими недостатъци по доставените стоки, опаковка, количество, качество, вид, се правят в момента на предаване на стоките, в обекта на Възложителя и се отразяват в приемо-предавателния протокол за предаване на стоката.

**8.2.** Относно скрити дефекти, установени, преди ползване, Изпълнителят се уведомява с рекламационно писмо за датата, на която е констатиран недостатъка и за вида на същия.

**8.3.** Ако Изпълнителят не предприеме никакви мерки в срок до 5 дни от датата на рекламацията, рекламираното количество се счита за недоставено и Възложителят не дължи заплащане на стойността му.

**8.4.** Рекламираното количество се държи на отговорно пазене и на разположение на Изпълнителя в срок до 20 дни, след което Възложителят не носи отговорност за него.

**IX. САНКЦИИ**

**9.1.** При забавяне на доставка на стока, Изпълнителят дължи на Възложителя неустойка в размер на 0,2% на ден от стойността на недоставената стока, но не повече от 10% от нейната стойност.

**9.2.** При забавено плащане Възложителят дължи на Изпълнителя обезщетение за забава в размер на законната лихва от деня на забавата.

**9.3.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**X. СЪОБЩЕНИЯ**

**10.1.** Всички съобщения между страните, свързани с изпълнението на настоящия договор са валидни, ако са направени в писмена форма и са подписани от упълномощени представители на Възложителя или Изпълнителя.

**10.2.** За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

**10.3.** За валидни адреси за приемане на съобщения, свързани с изпълнението на настоящия договор и предаване на документи се смятат:

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

Поделение за почивна дейност ………………………

към „Холдинг БДЖ“ ЕАД ……………………....

гр. София, Столична община, район Сердика, ………………………

бул. „Княгиня Мария Луиза“ № 114А. ………………………

………………………………. ………………………

 *име/длъжност име/длъжност*

тел ……………………….тел……………………...

**10.4.** При промяна на адреса, съответната страна е длъжна да уведоми другата в тридневен срок за промяната, в противен случай всички съобщения, изпратени на посочените в чл.10.3 адреси, се считат за редовно връчени.

**XI. СРОК НА ДОГОВОРА**

**11.1.** Настоящият договор влиза в сила на 01.06.2017г. и е със срок на действие до 15.10.2017г. включително.

**XII. СПОРОВЕ**

**12.1.** Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**12.2.** В случай, че не бъде постигнато съгласие по т.12.1 всички спорове, породени от този договор или отнасящи се до него, могат да бъдат разрешавани чрез медиация.

**12.3.** В случай, че не бъде постигнато съгласие по т.12.2 всички спорове, породени от този договор или отнасящи се до него ще бъдат разрешавани по съдебен ред.

**12.4.** Медиацията не е задължителна преди отнасяне на спора за решаване по съдебен ред.

**XIII. ЗАКЛЮЧИТЕЛНИ РАЗПОРЕДБИ**

**13.1.** Настоящият договор се прекратява с изтичане на срока му на действие по чл.11.1. или с изчерпване на прогнозните количества, посочени в Ценовото предложение – Приложение №2, в зависимост от това, кое от двете обстоятелства настъпи първо.

- по взаимно писмено съгласие на страните;

- едностранно при неизпълнение на задължения на една от страните по договора, с едномесечно писмено предизвестие, отправено от изправната до неизправната страна;

- по реда на чл.87 от ЗЗД;

- при ликвидация или обявяване в несъстоятелност на Изпълнителя, за което той е длъжен да уведоми писмено Възложителя в тридневен срок от настъпване на промяната.

**13.2.** В случай на преобразуване на Възложителя или Изпълнителя, юридическите лица, техни правоприемници са обвързани с клаузите по този договор.

**13.3.** Вземанията на Изпълнителя, произтичащи от настоящия договор, не могат да бъдат цедирани по реда на чл.99 и чл.100 от ЗЗД.

**13.4**. За всички неуредени в този договор въпроси ще се прилага действащото законодателство на Република България.

 Настоящият договор се състои от осем страници и се състави, подписа и подпечата в два еднообразни екземпляра, по един за всяка от страните.

Неразделна част от договора са:

 **1**.Техническа спецификация - Приложение №1; **2.**Ценово предложение на изпълнителя – Приложение №2; **3.** Предложение на изпълнителя - Приложение №3; **4.** Списък-описание на превозните средства за извършване на доставки – Приложение № 4;

**ВЪЗЛОЖИТЕЛ: ИЗПЪЛНИТЕЛ:**

…………………………………… ............................................ …………………………………… ……………………………

**Георги Друмев** /име, фамилия, длъжност/

*Изпълнителен директор печат*

*на „Холдинг БДЖ”ЕАД*

………………………………..

**Димитър Михайлов**

*Главен счетоводител на „Холдинг БДЖ“ ЕАД*